OpenLLM-France/wikimedia huggingface dataset:
# José Luis Mosquera Losada

José Luis Mosquera Losada (Caracas, 10 de març de 1967) és un exfutbolista gallec d'origen veneçolà, que ocupava la posició de migcampista.

## Trajectòria

Mosquera es va trasllador ben jove a Galícia, amb la qual cosa la seua carrera va començar a l'Alondras de Cangas, on va destacar i va ser fitxat pel Celta de Vigo. Va romandre entre 1987 i 1993 al conjunt gallec, tant en Segona com a primera divisió. Precisament, a l'any del descens, el 89/90, va ser al màxim golejador de l'equip amb sis gols.
L'estiu de 1993 marxa al CP Mérida, amb qui juga dues campanyes. És titular en les dues, sent una de les peces clau de l'ascens dels extremenys a la màxima categoria el 1995. Eixe any passaria al Reial Valladolid, on no tíndria massa fortuna i tot just jugaria uns quants partits. Posteriorment va fitxar pel Racing de Ferrol, on es va retirar el 1999.

## Enllaços externs

* Fitxa de Mosquera
# Evald Tipner

Evald Tipner (Tallinn, 13 de març de 1906 - Tallinn, 18 de juliol de 1947) fou un futbolista i jugador d'hoquei sobre gel estonià de la dècada de 1930.
Fou 66 cops internacional amb la selecció d'Estònia amb la qual participà en els Jocs Olímpics de 1924.
Pel que fa a clubs, defensà els colors de Sport Tallinn.

## Referències

* ↑ Perfil a esbl.ee
* ↑ Jalka 06/2009, p42. Tipner – puurivahtide hirm. Eesti Jalgpalli Liit 2009. ISSN 1736-7379
* ↑ Evald Tipner a National-Football-Teams.com (anglès)
# Piaractus mesopotamicus

Piaractus mesopotamicus és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 40,5 cm de llargària total i 20 kg de pes.

## Alimentació

Envaeix els boscos inundats per alimentar-se dels fruits i les llavors que cauen dels arbres.

## Hàbitat

Viu en zones de clima subtropical.

## Distribució geogràfica

Es troba a Sud-amèrica: conques dels rius Paraguai i Paranà.

## Referències

* ↑ «Piaractus mesopotamicus». Catalogue of Life. (anglès) (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Lovshin, L.L. 1995. The colossomids. p. 153-159. A C.E. Nash i A.J. Novotny (eds.) World animal science: production of aquatic animals: fishes. Elsevier Science, Amsterdam, Països Baixos.
# Drive Like Jehu

Drive Like Jehu és una banda de post-hardcore originària de San Diego (Califòrnia) i formada en 1990 per Rick Froberg, John Reis, Mike Kennedy i Mark Trombino. Es va desintegrar en 1995 després de llançar dos àlbums d'estudi. La seva música combinava elements del punk rock amb guitarres rítmiques resultant una música descrita a vegades com noise rock, math rock o sludge rock. Van llançar dos àlbums en els seus cinc anys de carrera, la qual es va veure truncada, en part, per la cada vegada major implicació de Reis en la seva banda paral·lela, Rocket from the Crypt. L'èxit d'aquesta banda, també local de Sant Diego, i de la llavors futura banda de Froberg, Hot Snakes, es va traduir en un notable augment de l'interès dels mitjans i el públic en Drive Like Jehu. Fins al punt en què el segell independent local Swami Rècords va haver de rellançar en 2003 el segon i últim àlbum de la banda, Yank Crime, llançat originalment en 1994.
El grup es va reunir de nou entre el 2014 i el 2016. Al 2016 un parell de dies abans d'actuar al Primavera Sound a Barcelona, varen tocar en un concert secret a l'Atzavara Club de Sant Feliu de Guíxols.

## Components

* Rick Froberg - guitarra, cantant
* John Reis - guitarra, coros
* Mike Kennedy - baix
* Mark Trombino - bateria

## Discografia
### Àlbums

| Año | Título | Sello | Notas |
| 1991 | Drive Like Jehu | Cargo/Headhunter | Àlbum debut. |
| 1994 | Yank Crime | Interscope/Headhunter | Àlbum final. Reeditat el 2003 por Swami Records amb cançons del senzill "Hand Over Fist"/"Bullet Train to Vegas" i del recopilatori Head Start to Purgatory. |

### Singles

| Año | Título | Sello | Notas |
| 1992 | "Hand Over Fist"/"Bullet Train to Vegas" | Merge | Descatalogat. Les dues cançons van aparèixer a l'àlbumYank Crime. |

### Altres aparicions

| Año | Álbum | Sello | Canción | Notas |
| 1993 | Head Start to Purgatory | Cargo/Headhunter | "Sinews" | Recopilatori de bandas de San Diego. Cançó rellançada a la versió de 2003 de Yank Crime. Aquesta versió difereix de la que apareix en aquest àlbum. |

## Referències

* ↑ Benavides, Luis «Retrovisor: Drive Like Jehu» (en castellà). revista Mondosonoro, 04-03-2019.
* ↑ «Ep.#217: Do You Compute – The Story of Drive Like Jehu» (en anglès). Kreative Kontrol podcast, 05-10-2015.
* ↑ «Drive Like Jehu reunites after 19 years» (en anglès). San Diego Union Tribuna, 19-08-2014.
* ↑ Sharp, Tyler (2014-09-01). «Watch Footage of Drive Like Jehu's Reunion Show». Alternative Press.

## Enllaços externs

* Drive Like Jehu a Swami Records
# Joan Càrpat

Joan Càrpat (en llatí Joannes Carpathius, en grec Ἰωάννης Καρπάθιος), fou un bisbe de l'illa de Kàrpathos. A petició dels monjos de l'Índia va escriure una obra en 100 capítols titulada πρὸς τοὺς ἀπὸ Ἰνδίας προτρέψαντας μοναχοὺς παρακλητικόν que s'ha conservat. Existeixen també alguns escrits ascètics escrits per ell que es conserven en manuscrit.

## Referències

* ↑ Carpathius, Joannes a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 615
# Zórkine

Zórkine (en (ucraïnès): Зоркіне) és un poble de la República Autònoma de Crimea a Ucraïna, que el 2014 tenia 1.099 habitants. Pertany al districte de Nijnegorski. Fins al 1945 la vila es deia Dulat.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].
# Peter Clarke

Peter Clarke (Simon's Town, Sud-àfrica, 1929) és un artista sud-africà. Viu i treballa a Ocean View, Cape Town. Clarke és un dels artistes veterans que no han estat prou tinguts en compte en el món de l'art sud-africà. Tanmateix, Clarke ha produït una gran quantitat d'obres i ha exposat en nombroses exposicions. Ell mateix considera que el pes del passat i de manera específica l'apartheid és el factor pel qual la seva obra no ha rebut l'atenció que mereix. Clarke va viure fora alguns anys, però va elegir tornar el 1994 perquè "va sentir que havia arribat el moment de l'alliberament, un renaixement". És un dels diversos artistes amb múltiples talents de la seva generació que ha treballat amb èxit en molts gèneres diferents. És un escriptor i poeta reconegut internacionalment i treballa com a artista visual amb materials i tècniques molt diferents.

## Referències

* ↑ «Peter Clarke». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# José María Colomer Fonts

José María Colomer Fonts (26 de juliol de 1942 - 16 de juny de 2019) va ser un autor de còmics català.
La seua carrera professional comença als anys 70 dins l'editorial Bruguera, on dibuixaria sèries com Chiton Se Rueda!, Gaspar Mastropicio i Publicidad OK a revistes com Din Dan. El 1978 s'afilia a l'Studio Recreo i comença la seua carrera com il·lustrador d'historietes dels personatges amb llicència Disney. D'ençà ha dibuixat historietes de l'Ànec Donald o fins i tot de José Carioca per a empreses daneses, holandeses o italianes.

## Referències

* 1 2 3 Alejandro Capelo; Eduardo Urrutia, Emilio Álvarez. «José María Colomer Fonts» (en castellà). TEBEOSFERA. Asociación Cultural Tebeosfera (ACyT), 2010. [Consulta: 3 març 2023].

## Enllaços externs

* Colomer Arxivat 2008-05-16 a Wayback Machine. a Disneycomics.dk (anglès)
* José Colomer Fonts a lambiek.net (anglès)
* José Colomer Fonts a ladyfilstrup (castellà)
* José Colomer Fonts a Inducks.org (anglès)
# Dolmen d'Aguiar

El Dolmen d'Aguiar, també denominat Dolmen de Zambujeiro, és un tipus de monument megalític que es troba a Aguiar, al municipi de Viana do Alentejo, a l'Alentejo, al districte d'Évora, a Portugal, els orígens del qual es remunten al neolític.
Malgrat que el dolmen ha caigut, encara se'n pot veure la cambra funerària, el passadís i la llosa que feia de portada.
Els historiadors creuen que el dolmen tindria la funció de donar culte als morts.

## Referències

* 1 2 3 «Anta do Zambujeiro (Dolmen de Zambujeiro)» (en portugués). guiadacidade.pt [Consulta: 31 octubre 2015].
# Joan E. Goody

Joan E. Goody (1 de desembre de 1935-8 de setembre de 2009) va ser una reconeguda arquitecta nord-americana, influent a la fi del segle XX i començaments del segle xxi en la preservació de l'arquitectura històrica i moderna a la ciutat de Boston. Va ser autora de molts llibres sobre arquitectura, incloent un text sobre les noves tendències en construcció a Boston, titulat New Architecture in Boston (La Nova Arquitectura a Boston). Goody va ser membre de l'Institut Americà d'Arquitectes i sòcia cofundadora de la signatura Goody, Clancy & Associates, Inc. de Boston.

## Publicacions

* New Architecture in Boston (Nova Arquitectura a Boston) MIT Press; 1965.
* Progressive Architecture (Arquitectura Progressiva) (1984), p. 82-87.
* Architecture: the AIA journal (Arquitectura, diari de l'AIA) (1985), p. 240-251, 312-320.

## Referències

* ↑ Barnes, Rebecca. «Joan Good Interview». Architecture Week, 2006. [Consulta: 8 juny 2008].
* ↑ Shand-Tucci, Douglass. Built in Boston: City and Suburb, 1800-2000. University of Massachusetts Press, 2000. ISBN 1-55849-201-1.
* ↑ Cramer, James P.; Jennifer Evans Yankopolus, editors. Almanac of Architecture & Design 2006. Greenway Communication, 2005. ISBN 0-9755654-2-7.
# Joonas Kolkka

Joonas Kolkka (Lahti, 28 de setembre de 1974) fou un futbolista finlandès de la dècada de 1990.
Fou 98 cops internacional amb la selecció finlandesa.
Pel que fa a clubs, destacà a Willem II, PSV Eindhoven, Panathinaikos FC, Borussia Mönchengladbach i Crystal Palace FC.

## Referències

* ↑ «Joonas Kolkka - International Appearances». The Rec.Sport.Soccer Statistics Foundation. [Consulta: 3 maig 2012].
* ↑ «Kolkka Joonas» (en finnish). palloliitto.fi. Arxivat de l'original el 20 març 2012. [Consulta: 16 març 2012].
* ↑ «Liverpool 3–2 Crystal Palace». BBC, 13-11-2004. [Consulta: 5 novembre 2009].
* ↑ «Man Utd 5–2 Crystal Palace». BBC, 18-12-2004. [Consulta: 5 novembre 2009].
* ↑ «Crystal Palace 3–3 Norwich». BBC, 16-04-2005. [Consulta: 5 novembre 2009].
# Joan V de Lanuza

Joan de Lanuza el Jove (1564 ? - 1591) va ser el cinquè Justícia Major d'Aragó amb aquest nom. Malgrat la seva curta durada, és un dels Justícies més coneguts de la història d'Aragó per haver estat executat sense que hi hagués un procés previ.
El seu lloc d'origen no és clar. Fill de Joan IV de Lanuza, el justícia anterior, n'heretà el càrrec després de la mort del seu pare, amb només vint-i-set anys, d'aquí el sobrenom de el Jove.
La seua curta edat i inexperiència li ho posarien difícil en aquelles jornades tumultuoses a Saragossa. En temps de Felip II de Castella (Felip I d'Aragó), tenses les relacions de la Corona castellana amb la d'Aragó, es va acusar l'ex-secretari aragonès del rei, Antonio Pérez del Hierro, d'assassinat. En un principi, l'acusat podria haver-se protegit en els Furs d'Aragó i haver estat jutjat pel Justícia. Per evitar que això passés, Felip II l'acusà d'heretge i es disposà que fos jutjat pel Sant Ofici, d'un rang més alt que el Justícia. Però quan van traure Antonio Pérez de la presó per portar-lo a la de la Inquisició, els amotinaments de la gent van obligar a reingressar-lo una altra vegada. El rei i la Inquisició van amenaçar, en conseqüència, amb càstigs exemplars.
Felip II de Castella va enviar l'exèrcit a Saragossa. Com que el Justícia va anar al davant dels "fueristas" que protestaven i pretenien aturar la invasió de les tropes reials, van acabar detenint el Justícia i el van executar el 20 de desembre de 1591, sense cap avís ni procés previ, decapitant-lo a la plaça del Mercat de Saragossa. Tota aquesta sèrie d'esdeveniments rep el nom d'Alteracions d'Aragó. El cos mort de Joan de Lanuza va ser enterrat al monestir de San Francisco i portat a la tomba amb tots els honors del seu càrrec.
El rei va aplegar les Corts d'Aragó a Tarassona poc després, on es van adaptar els furs aragonesos al seu poder. La decapitació del Justícia va suposar un canvi important en la doctrina foral dels aragonesos. L'execució va ser considerada una injustícia i a Saragossa s'aixecà un monument al centre de la ciutat, a la Plaça d'Aragó. Avui dia, diversos col·lectius commemoren cada 20 de desembre la mort del Justícia.
Joan V de Lanuza Llinatge de Lanuza :
| Càrrec de govern |||
| Precedit per: Joan IV de Lanuza | Justícia d'Aragó (llista de justícies d'Aragó) (1591-1592) | Succeït per: Urbando Ximénez d'Aragus |
# Joaquim Molina Urquizu

Joaquim Molina Urquizu (Barcelona, 1966) és llicenciat en Geografia i Història, especialista en l'Edat Moderna, i va completar els seus estudis universitaris a Regne Unit i Alemanya. En l'àmbit professional, compagina la traducció i l'ensenyament d'idiomes i les classes d'Història i Història de l'Art en una escola de Badalona.

## Premis

* Premi Néstor Luján de novel·la històrica en 2014.

## Obra

* La rosa entre els llops, 2014
* Els ulls d'Al·là, 2016
* Tast d'estrelles, 2019
* El Projecte, 2024
* Angelicus, 2024

## Referències

* ↑ «Joaquim Molia gana el premio Néstor Luján de novela histórica».
# Joaquim Montal i Fita

Joaquim Montal i Fita (Arenys de Mar, ? - Barcelona, 1913) va ser un empresari tèxtil català. És conegut per ser el primer de la nissaga tèxtil dels Montal: el 1882 va comprar la totalitat de l'empresa tèxtil Soler, Montal i Companyia, ubicada a Badalona.
En morir, els seus fills Agustí i Joaquim Montal Biosca van continuar l'empresa que, l'any 1929, es va transformar en societat anònima, amb la denominació d'Industrial Montalfita, SA. El seu net Agustí Montal i Galobart i posteriorment el seu besnet Agustí Montal Costa, van ser presidents del F.C Barcelona (durant els períodes 1946-1952 i 1969-1977), i continuaren estretament vinculats a l'empresa. És també nebot de Paula Montal i Fornés (1799-1889), religiosa fundadora de la Congregació Filles de Maria, religioses de les Escoles Pies.

## Referències

* 1 2 Badalona, Museu de. «Industrial Montalfita SA.». Arxivat de l'original el 2018-10-02. [Consulta: 31 maig 2017].
* ↑ «Els Montal, una nissaga clau a Catalunya amb beates, industrials i presidents del Barça». Diari ARA, 22-03-2017. [Consulta: 31 maig 2017].
# Joan Pau Gual

Joan Pau Gual (actiu entre els segles xvi i xvii) fou un prevere catòlic català.
El 1598 costava com a rector de Vallcarca. Entre 1603 i 1611 fou rector del Seminari Conciliar de Barcelona, mentre que el seu administrador fou Andreu Bages. Entre els papers del seu rectorat s'ha trobat la llista de seminaristes més antiga que s'ha trobat, amb data de 2 de febrer de 1603.

## Referències

* ↑ Sabadí, Bel; Cobos, Antoni. Navata : Recull documental (913 - 1800). [Lloc de publicació no identificat]: [nom de l'editorial no identificat], p. 64. Arxivat 2021-03-05 a Wayback Machine.
* ↑ Subirà i Blasi, Enric; Martí, Casimir (pròleg). El Seminari de Barcelona, (1593-1917):aportació per a una anàlisi de la influència de la formació del clergat en el desenvolupament del pensament catòlic a Catalunya. Barcelona: Publicacions de l'Abadia de Montserrat, 1993, p. 450 (Scripta et documenta ; 49). ISBN 8478264701. OCLC 803511442.
* ↑ Codina y Formosa, Juan B.; Alabart, Gumersind. Efemérides para la historia del seminario conciliar de Barcelona (en castellà). Barcelona: Imprenta de la casa provincial de la Caridad, 1908, p. 21. OCLC 892304162.
* ↑ Codina y Formosa; Alabart (1908), p. 22
* ↑ Codina y Formosa; Alabart (1908), p. 77-78
# Zúbkov

Zúbkov - Зубков (rus) - és un poble (un khútor) de l'óblast de Bélgorod, a Rússia. El 2010 tenia 4 habitants. Pertany al districte (raion) de Rovenkí.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# Polarització elèctrica

En l'electromagnetisme clàssic, la polarització elèctrica (també anomenada densitat de polarització o simplement polarització) és el camp vectorial que expressa la densitat dels moments elèctrics dipolars permanents o induïts en un material dielèctric. El vector de polarització P es defineix com el moment dipolar per unitat de volum. La unitat de mesura en el SI és el coulomb per metre quadrat.
La polarització elèctrica és un dels tres camps elèctrics macroscòpics que descriuen el comportament dels materials. Els altres dos són el camp elèctric E i el desplaçament elèctric D.

## Plantejament

En aquestes condicions, les molècules d'aquesta substància estan distribuïdes a l'atzar, com es representa en la figura A. En acostar a aquest dielèctric un cos electritzat (per exemple, amb càrrega positiva), la càrrega d'aquest últim actuarà sobre les molècules de l'aïllant, fent que s'orientin i alineïn en la forma indicada en la figura B. Quan això succeeix, es diu que el dielèctric està polaritzat.
La figura C mostra que l'efecte final d'aquesta polarització consisteix en l'aparició de càrregues negatives i positives distribuïdes tal com es veu en la il·lustració. Cal observar que encara quan la càrrega total del dielèctric és nul·la, la polarització fa que es manifestin càrregues elèctriques de signes oposats de manera similar al que succeeix quan es carrega un conductor per inducció.
Si el dielèctric estigués constituït per molècules apolars, s'observaria el mateix efecte final, ja que amb l'aproximació del cos electritzat, les molècules es tornarien polars i, per tant, s'alinearien com es mostra en la figura B.

## Referències

* ↑ McGraw Hill Encyclopaedia of Physics (2nd Edition), C.B. Parker, 1994, ISBN 0-07-051400-3
* ↑ «Polarización Electrica» (en castellà).

## Bibliografia

* R. Serway, Física, Mac Graw Hill, 2010.
* P. Tipler, Física per a la Ciència i la tecnologia, Reverté, 2012.
* Robert Ehrlich, Turning the World Inside Out and 174 Other Simple Phisycs Demonstrations, Princeton University Press, 1997.

## Vegeu també

* Càrrega elèctrica
* Dipol elèctric
* Polaritat (química)
# Santa María de la Vega

Santa María de la Vega és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 566 | 533 | 476 | 475 |
# Juana Ruiz Sánchez

Juana Ruiz Sánchez, amb el nom de casada de Juani Rishmawi (1958) és una cooperant espanyola a Palestina.
Resident a la localitat de Beit Sahour, a la província de Betlem, a la Cisjordània ocupada, des de 1984, i casada amb un palestí cristià, Elías Rismawi, treballa des de fa dècades com a coordinadora de projectes dels 'Comitès de Treballs per a la Salut' -Health Work Committees- (HWC), una ONG palestina que proveeix ajuda a la població en matèria de salut i desenvolupament al mateix temps que lluita pels seus drets. El dia 13 d'abril de 2021, a les 5.45 del matí, 20 soldats israelians es van presentar al domicili de Juana Ruiz a la localitat cisjordana de Beit Sahour, prop de Betlem i van procedir a la seva detenció i empresonament en un centre de detenció proper a la Franja de Gaza. El jutge que instrueix el cas va prolongar el seu interrogatori, sense càrrecs. Prèviament, a la matinada el 8 de març de 2021, l'exèrcit israelià intervení l'oficina central de Health Work Committees (HWC), l'organització sanitària en la qual treballa Juana Ruiz, a la ciutat d'Al Bireh, detenint al responsable del Departament de Comptabilitat de HWC, Tayseer Abu Sharbak. Més tard va ser detingut Saeed Abbad, antic responsable d'aquest Departament. L'Exèrcit l'acusa de ser sospitosa d’un presumpte pla de blanqueig de diners que va ajudar a finançar el Front Popular per a l'Alliberament de Palestina (FPLP), un grup polític considerat terrorista per Israel, els EUA i la Unió Europea. Diverses organitzacions polítiques i sindicals espanyoles, entre les quals figuren Esquerra Unida i els sindicats UGT i CCOO van sol·licitar el 25 d'abril el seu alliberament a les autoritats israelianes.

## Referències

* 1 2 «La cooperant espanyola detinguda a Israel seguirà arrestada sense càrrecs formals. Juana Ruiz Sánchez, de 62 anys, és sospitosa d'ajudar el Front Popular per a l'Alliberament de Palestina». El Periódico, 02-05-2021 [Consulta: 2 maig 2021].
* ↑ Sanz, Juan Carlos «Israel mantiene detenida sin cargos desde hace dos semanas a una trabajadora humanitaria española». El País, 25-04-2021 [Consulta: 2 maig 2021].
* ↑ Garralda, Ana «El viacrucis de Juana Ruiz, española detenida en Israel». Nius Diario, 30-04-2021 [Consulta: 2 maig 2021].
* ↑ García Gascón, Eugenio «El marido de la española detenida por Israel: "Si militáramos en algún partido también me habrían detenido a mí". En una prisión israelí desde el 13 de abril, la cooperante española Juana Ruiz comparecerá este domingo ante el juez militar que determinará su futuro». Público, 02-05-2021 [Consulta: 2 maig 2021].
* ↑ «IU exige “libertad inmediata” para Juana Ruiz, trabajadora humanitaria detenida en Palestina por militares israelíes “de forma arbitraria” hace 12 días». Izquierda Unida, 25-04-2021 [Consulta: 2 maig 2021].
* ↑ «UGT se suma a la demanda de liberación de Juana Ruiz Sánchez por parte de Israel». UGT. [Consulta: 2 maig 2021].
# Sawm

El sawm (àrab: صوم, ṣawm, ‘abstinència’, ‘dejuni’) o ramadà (per metonímia amb el nom àrab del mes en què s'efectua) és un dejuni que realitzen els musulmans durant tot el mes de ramadà. Es tracta d'un dels cinc pilars de l'islam i és obligatori per a tots els fidels púbers, excepte si posa en perill la salut o en certs altres casos específics. Aquest dejuni és citat a la segona sura de l'Alcorà (2:183–185 i 2:187), on s'especifica que ha estat instaurat perquè els creients cultivin la seva pietat. Així, el sawm s'entén com un exercici espiritual que permet condicionar el qui el pràctica a una reflexió interior i una devoció envers Déu.

## Pràctiques i costums

El dejuni comença cada dia a trenc d'alba i s'acaba amb la posta del sol. A nivell tècnic, aquesta pràctica implica diverses nocions:
* La intenció (نِيَّة, niyya): s'ha de fer la primera nit que precedeix el dejuni.
* Abstenir-se (إمساك, imsāk) de menjar, beure o fumar (excepte els nens, els soldats, els viatgers, les dones embarassades o en període d'alletament i els malalts). En cas de no poder fer-ho, es pot substituir per la caritat o recuperar durant altres dies al llarg de l'any.
* Abstenir-se de mantenir relacions sexuals (جماع, jimāʿ) durant el dia.
* Abstenir-se de la masturbació (إستمناء, istimnāʾ).
* Abstenir-se de provocar-se vòmits (إستقاء, istiqāʾ).
El sawm acaba amb l'Id al-Fitr, literalment ‘festa de la ruptura del dejuni’, una celebració que marca el final del període d'abstinències.

## Referències

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «صام». ISBN 978-84-412-1546-7.
* ↑ The Five Pillars of Islam. Oxford University Press, 2010, p. 15. ISBN 0199804141.
* ↑ The Five Pillars of Islam. Oxford University Press, 2010, p. 3. ISBN 0199804141.
* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «فطر». ISBN 978-84-412-1546-7.